ทางร้านมี 2 โซน โซนตามสั่ง กับโซนสุกี้ เลือกมากินสุกี้ตามคำแนะนำของเพื่อน
ไม่รู้แอบมโนไปเองรึเปล่า ว่ากินแล้วกะปรี้กะเปร่า ด้วยบรรยากาศจีน ๆ ในร้าน และสมุนไพรที่ลอยในหม้อหรือเปล่า ทำให้พอซดน้ำซุปหยินหยางแล้วรู้สึกหายใจโล่ง มีพลังขึ้นมาทันที ซุปแนะนำของทางร้านนี้มีสองสีสองรสในหม้อ ฝั่งนึงแดงเข้มเผ็ดร้อนสไตล์เสฉวน อีกฝั่งขาวขุ่นกลมกล่อม มีเก่ากี๊ลอยเก๋ ๆ ชิมแล้วไม่มีความขมเลย ได้รสหวาน ๆ ของน้ำซุปด้วย ตอนแรกพนักงานเตือนว่ากินเผ็ดรึเปล่า เพราะสไตล์เสฉวนเผ็ดมาก แอบคิดในใจว่าเผ็ดจีนหรือจะสู้เผ็ดไทย จัดเต็มมาเลยค่ะน้องขา พอได้ชิมเกือบสำลัก เพราะเป็นเผ็ดแบบร้อน ๆ เผ็ดไทยจะเผ็ดในปาก แต่เสฉวนจะร้อนลงคอยาวลงไป นึกภาพตามดู ร้อนแบบรู้สึกได้ว่ามีเหงื่อซึม อาศัยว่ามีแอร์เย็นอยู่ในร้าน ช่วยได้เยอะ
ตอนนี้ทางร้านมีโปรโมชั่นลด 40% ยกเว้นเครื่องดื่ม รวมบิล 2 คน ราคาปกติ พันกว่าบาท ไปเหลืออยู่ 700 กว่า ๆ แต่สำหรับชาร้อนถึงไม่ได้ลด แต่ 179 บาท ก็ไม่ถือว่าแพง เพราะเติมน้ำร้อนให้อีก (ควรเติมอยู่นะคะ เพราะว่าชาเข้มข้นมาก)
บัตรเครดิต รับเฉพาะบัตรวีซ่านะ